b'\n_START_ARTICLE_\nEnslev (Randers Kommune)\n_START_SECTION_\nHistorie\n_START_PARAGRAPH_\nEnslevs historie er beskrevet i bogen "Enslev skriver historie", 2011._NEWLINE_Jernbanen Randers-Hadsund kom i 1883, men ikke lige forbi Enslev, som ellers ligger t\xc3\xa6t p\xc3\xa5 landevejen mellem Randers og Hadsund. (Der er mindre end 2 km mellem Enslev og landevejen i Stangerum mod \xc3\xb8st). Som det var almindeligt dengang, blev banens linief\xc3\xb8ring \'snoet\' rundt i landskabet, for at betjene flest muligt byer. S\xc3\xa5 fra Gjerlev syd for Enslev blev banen f\xc3\xb8rt \xc3\xb8stp\xc3\xa5, t\xc3\xa6t p\xc3\xa5 \xc3\x98ster T\xc3\xb8rslev og derfra nordp\xc3\xa5 til Dalbyover og Havndal. Gjerlev blev s\xc3\xa5ledes Enslevs station p\xc3\xa5 jernbanenettet. Jernbanen Randers-Hadsund blev nedlagt i 1969.'